ගුරු ලග්නෙන් 5 සහ 9 වැන්නේ ගෝචර වන විට නැවැතී තිබුණු කටයුතු නැවත ආරම්භ කිරීමට හැකි වේ. යහපත් උසස් දරුවන් ලැබේ. ධන ලාභ, වෙළඳ ව්‍යාපාර වලින් ලාබ ලැබේ. වාසනාවන්ත ස්ථානයකට යන්නට හැකි වේ. ආදර බන්ධන පවත්වන්නට ඉඩ ලැබේ. තනතුරු ලාභ, අලංකාර වස්තු ලැබේ. අධ්‍යාපන කටයුතු සාර්ථක වේ. විභාගවලින් ජය ලැබේ. අන්‍යයන්ගෙන් විවිධ උපකාර ලැබේ. යහපත් විදෙස් ගමන් වන්දනා ගමන් ඇති වේ. උසස් ධර්ම ශාස්ත්‍ර ඉගෙනීමට ලැබේ. පිනට දහමට සිත යෙදවේ. ගේ දොර වාසනාවන්ත මේ පෙර පිං පල දෙන කාලයක් වේ. සිතේ සැනසිල්ල ඇති වේ. ගුරු ඔබේ ලග්නෙන් 7 වැන්නේ ගමන් කරන විට බොහෝ විට මංගල කටයුතු ඉටුවිය හැකියි. අනියම් කම් සැප ලැබීමට ද හේතු විය හැකියි. ශරීර සනීපය ඇති වේ. ආදායම් යහපත් වේ. පවුලේ සාමය සතුට ඇති වේ. රජයෙන් හෝ තම ප්‍රධානීන්ගෙන් ගරු සැලකිලි ලැබේ. වැඩි උත්සාහයක් නැතිව මිල මුදල් ඉපයිය හැකිය. නඩුහබවලින් ජය ලැබිය හැකියි. හවුල් ව්‍යාපාර වලින් ලාබ ලැබේ. ඉන්ද්‍රියයන් පිනවීමට අධික වියදම් දැරීමට ද සිදුවිය හැකිය.
ගුරු ඔබේ ලග්නෙන් 7 වැන්නේ ගමන් කරනවිට සිදුවන්නේ මොනවාද?
මංගල කටයුතු ඉටුවිය හැකියි